Välisministeeriumi globaalküsimuste asekantsleriks sai Minna-Liina Lind
#000003
Välisministeeriumi globaalküsimuste asekantsleri kohal alustab alates 1. juulist tööd Minna-Liina Lind, kes vahetas sellel kohal välja Märt Volmeri. Lind töötas seni välisministeeriumis inimõiguste ja rände erisaadikuna.
#000004
Välisminister Margus Tsahkna sõnul sobib Minna-Liina Lind globaalküsimuste asekantsleri kohale tänu oma senistele kogemustele ja tugevale taustale. "Minna-Liina Linnul on selja taga mitmed välislähetused, pikk juhtimiskogemus ning suurte rahvusvaheliste projektide läbiviimise kogemus – kõik need oskused ja kogemused tulevad talle tema uuel ametipostil kindlasti kasuks," ütles minister pressiteate vahendusel.
#000005
"Globaalküsimused on olnud minu töö keskmes erinevatel töökohtadel välisministeeriumis. Näen Eestile mitmeid võimalusi olla rahvusvaheliste algatuste eestvedaja," ütles Lind ja lisas, et juuliga algav meediavabaduse koalitsiooni Eesti eesistumine pakub ühe sellise võimaluse.
#000006
Lind töötab välisministeeriumis alates 2004. aastast, ta on tegelenud ÜRO teemadega nii välisministeeriumi poliitikaosakonnas kui ka Eesti esinduses ÜRO juures. Esinduse asejuhina vastutas ta aastail 2014–2018 ÜRO Julgeolekunõukogu kampaania eest. Aastail 2010–2014 oli Lind välisministeeriumi pressiesindaja.
#000007
Globaalküsimuste asekantsler suunab välisministeeriumis digi- ja küberdiplomaatia osakonna, rahvusvaheliste organisatsioonide ja inimõiguste osakonna, ühendatuse ja kliimadiplomaatia osakonna ning üleilmse eestluse ja kultuuridiplomaatia osakonna tööd.
#000009
Lisaks nõustab ministeeriumi juhtkonda ning struktuuriüksusi digi- ja küberdiplomaatia, rahvusvaheliste organisatsioonide, inimõiguste, kliima- ja energiapoliitika ning üleilmse eestluse ja piirkondliku koostöö küsimustes ning koordineerib nendes küsimustes ministeeriumi suhtlemist teiste valitsusasutustega.
#000010
Enne Lindu samal kohal töötanud Märt Volmer sai asekantsleriks 2019. aastal, olles esmalt Euroopa küsimuste asekantsler.
#000011
Kultuuriministeeriumi asekantsleriks saab diplomaat Märt Volmer
#000013
Dominik Hašek: tundsin rõõmu igast treeningust ja mängust
#000014
Paul Aron: loodetavasti saan järgmiseks hooajaks vormel-2 sarja
#000017
HC Panter ei pääsenud eurosarja alagrupist edasi
#000018
Venemaa rünnakud Ukraina küladele kirdes tõid kaasa ohvreid
#000021
Rahvusringhäälingu arendusosakond otsib oma meeskonda frontend arendajat
#000024
Lavrov: ei Ukraina rahuplaan ega Musta mere viljalepe pole realistlikud
#000025